
מיסוד מחדש לכלל "אתי מרחיק"
יסודות כללי "אתי מרחיק"
אחד המבטלים רפיון בג"ד כפ"ת בראש תיבה הוא, כאשר סיום המילה הקודמת קמוץ או סגוּל[footnoteRef:1] והברתו פתוחה ואילו הטעמת המילה היא מלעיל, בעוד שהטעמת הבאה אחריה היא בהברה הראשונה. כמו: וְאָעִ֣ידָה בָּ֔ם[footnoteRef:2] (דברים לא כח); אַ֥רְצָה גֹּֽשֶׁן (בראשית מו כח); כָּ֣כָה דַּ֤ל (שמואל ב' יג ד); לָ֤מָּה כָּ֨כָה֙ (שמואל א' יט יז); עָלֶ֣יךָ פָּ֑רֶץ (בראשית לח כט); וְהִתְוִ֨יתָ תָּ֜ו (יחזקאל ט ד). [1:  תיאורטית הוא נכון גם לפתח, אלא שהוא לא נמצא בהברה פתוחה בסוף מילה ללא חיבור המקף לזו שאחריה, אשר אז הוא נכנס להגדה אחרת, והיא ה"דחיק" הקלאסי. אך התנועות האחרות אין בכחן להדגיש מכח אתי מרחיק באופן גורף, כמו: נָפֹ֣צוּ בָ֔ם (יחזקאל כח כה); יַשְׂכִּ֣ילוּ זֹ֑את (דברים לב כט); וַיְקִימֵ֥נִי ל֗֝וֹ (איוב טז יב); רֵעֵ֥הוּ מֶֽלֶךְ (משלי כב יא); הַצִּילֵ֥נִי נָ֛א (בראשית לב יב); לָ֣מוֹ סֶֽלָה (תהלים סה ז); עָשָׂ֥הוּ פֶ֖סֶל (ישעיהו מד טו); וַיַּכֵּ֤הוּ שָׁם֙ (שמואל ב' ג כז), ועוד רבים מספור מלבד יוצאים בודדים מן הכלל, כפי שיצוין להלן. [הציר"ה לא נמצא במקרא אלא בצורת "נסוג אחור", לכן נמנענו מלהביא דוגמאות ממנו.]]  [2:  גירסת התנ"ך המובילה במאמר זה היא של רבי מרדכי ברויאר בהוצאת מוה"ק.] 

דגש זה אינו דגש קל כשאר בג"ד כפ"ת בראש התיבה, אלא דגש חזק, ולכן הוא אינו נשאר בגבולות בג"ד כפ"ת, אלא תקף גם באותיות ט"ס שק"ץ נוזלי"ם הסובלים דגש חזק, כמו: וְדִבַּ֥רְתָּ טּֽוֹב (מלכים א' כב יג); יָ֣מָּה סּ֑וּף (שמות י יט); בְּאֵ֣רָה שָּׁ֑בַע (בראשית מו א); הֲרִימ֣וֹתָ קּ֑וֹל (מלכים ב' יט כב); לָ֤מָּה צַּ֨מְנוּ֙ (ישעיהו נח ג); אָשִׁ֤ירָה נָּא֙ (שם ה א)[footnoteRef:3]; לָ֤מָּה זֶּה֙ (שמות ב כ); מִי־אֵ֣לֶּה לָּ֑ךְ (בראשית לג ה); וַתֹּאמַ֥רְנָה יֵּ֖שׁ (שמואל א' ט יב); מַ֣עְלָה מָּ֑עְלָה (דברים כח מג). [3:  במקרא כולו אין וי"ו מודגשת בתחילת מילה.] 

גם כאשר התיבה השניה פותחת בשו"א נע, ככל וההטעמה היא באות שאחריה עדיין תקף כלל זה, מאחר שהשו"א הנע אינו נחשב להברה עמצאית. כמו: חָלִ֨לָה לְּךָ֜ (בראשית יח כה); אַ֣רְצָה כְּנַ֔עַן (בראשית יא לא); וְאַצִּ֖יעָה שְּׁא֣וֹל (תהלים קלט ח); כֹּ֣לָּא מְּטָ֔א (דניאל ד כה); אֲמַ֣רְנָא לְּהֹ֑ם (עזרא ה ד).
כלל זה מכונה כיום "אתי מרחיק", כדעת חלק מהמדקדקים הקדמונים[footnoteRef:4]. לדעת האחרים הוא נכלל בהגדרה הכוללת של "דחיק" שעיקרו הוא כאשר המילים מוקפות יחד בהטעמה אחת באמצעות "מקף"[footnoteRef:5]. [4:  המכלול לרד"ק, שער אותיות או"י.]  [5:  דקדוק אליהו לגר"א, שער הדגש; פרק שירה לרבי אליהו בחור, השיר הרביעי; יסוד הניקוד לרבי שלמה זלמן הענא, שער הדגש. [ראה מה שכתב בשפתי רננות לשפת אמת המדקדק, שער הדגש - "... בעלי המסורה כי כל יהו"א דסמיך לבג"ד כפ"ת רפוי, בר ממפיק, מפסיק, דחיק ואתי מרחיק. ונפלה מחלוקת בין המדקדקים בביאור דברי זאת המסורה, אמנם רובם או כלם מסכימים לדינים אחדים, ולכן לא אחוש לבאר דבריו, אבל אביא כל פרטי הדינים אשר בזה, ואם אטעה כביאור דברי בעל המסורה - לא יזיק כלום".]] 

המדקדקים כתבו עוד, כי נסיגת הטעמה לעילא בתיבה מחמת כלל "נסוג אחור" אינו מלעיל גמור לענין "אתי מרחיק", ואין בכוחה להדגיש את התיבה השכנה, אלא היא נשארת ברפיונה המקורי. כמו: וְלֹא־הָ֥יָה ב֖וֹ (ויקרא יג לב); מֵ֣אָה כֶ֗סֶף (דברים כב יט); וְכָ֣לָה לֵ֑ץ (ישעיהו כט כ).
אולם כל זאת כאשר ההברה האחרונה של המילה הראשונה קמוץ, אולם כאשר הוא בא נע בסגול הרי שכלל אתי מרחיק בתקפו עומד גם כאשר ההטעמה מלעיל היא משום נסיגה לאחור ואינה שרשית בה, כמו: עֹ֤שֶׂה פְּרִי֙ (בראשית א יא); עֹ֥שֶׂה לָּֽךְ (שם לא יב); אִקָּ֥רֶה כֹּֽה (במדבר כג טו); אֶל־שָׂ֥דֶה טּ֛וֹב (יחזקאל יז ח); יִבָּ֣נֶה בָּ֔הּ (זכריה א טז); כֹּ֣סֶה דָּ֑עַת (משלי יב כג)[footnoteRef:6]. והדבר צריך תלמוד, מדוע יפה כח הסגול מן הקמץ כאשר יסוגו אחור. [6:  הגר"א (שם) כתב כי כלל "אתי מרחיק" ["דחיק" לשיטתו] בסגול אינו תקף אלא בנסוג אחור בלבד, לעומת הקמץ שאצלו הכלל תקף רק כאשר הוא אינו נסוג אחורנית. אולם ההנחה נסתרת ממקומות מספר בהם מצאנו בהחלט אתי מרחיק סגולים למרות שלא נסוגו לאחור, כמו: מִי־אֵ֣לֶּה לָּ֑ךְ (בראשית לג ה) שהובא מעלה; אֲשֶׁר־אֵ֣לֶּה לּ֔וֹ (בראשית לח כה); מָה־אֵ֣לֶּה לָּ֔נוּ (יחזקאל כד יט); ועוד. מה גם שלא נמצאו במקרא מאופייני "אתי מרחיק" סגולים שלא הפעילו דגש.] 

מדרג היוצאים מן הכלל 
כאשר אנו מתבוננים במקרא לתור אחר תוקפו של כלל זה, אנו רואים מחד כי למטה ממנו כמעט ואין חריגות, כלומר אין כמעט מקרים בהם לפי כל ההגדרות תקף כלל זה, ולמרות זה נשארת ראש השניה ברפיונה, למעט פעם אחת שעלתה בידי - אֵ֥לֶּה פֹ֛ה[footnoteRef:7] (דברים ה ג). אולם למעלה ממנו, קרי: מקום שהכלל אינו אמור להיות תקף, יש חריגות רבות מאד במקרא, בהן ראש השניה מודגש שלא כדת לכאורה, כפי שיבואר להלן, מה שהכניס את המדקדקים לדחיק ואתי מרחיק בנסיון לפרש את התופעה הזאת.  [7:  אך בתנ"ך קורן גם הוא מודגש.] 

נמצינו למדים, כי תקפן של הגדרות כלל זה יפה לקביעת רף תחתון, לאמר שכאשר התנאים האמורים למעלה מצטברים אז הדגש החזק בראש השניה מוכרח. אולם גם כאשר לא כל הכוכבים מסתדרים, עדיין יתכנו דגשים כאלה, כפי שיבואר בהמשך.
בטרם ניגש לביאור רעיונו של "אתי מרחיק", דומה, כי ניתן לקבוע מדרג־מה לרמת החריגות והקיפן -
1. דגש לאחר נסוג אחור קמוץ. 
כאשר אנו שבים מתור במקרא ומשוט בו, נראה שאפשר לנעול חריגה זו בהגדרות מובהקות. והן, כי ההטעמה מלעיל שבכוחה להדגיש מכח אתי אתי מרחיק מזוהה בשני אפיונים מובהקים אלה:
א] כאשר לאחר ההטעמה יש יותר מתנועה פשוטה אחת אחת, לרוב כאשר מצטרף עמו שו"א נע שכידוע נשאר קיים אם ההטעמה מלעיל אינה שרשית אלא נסיגה אחורנית. כמו: יָ֣לְדָה בַּ֑ת (בראשית ל כא); כִּֽי־מָ֣לְאָה גַּ֔ת (יואל ד יג); הָ֣יְתָה זֹּ֑את (תהלים קיח כג); נַ֣עַמְדָה יָּ֑חַד (ישעיהו נ ח) הִשָּׁ֨בְעָה לִּ֤י (בראשית כא כג); לֹא־שָׂ֣בְעָה מַּ֑יִם (משלי ל טז); אֵ֣לְכָה נָּ֗א (שמות ד יח); וְעָ֤נְתָה שָּׁ֨מָּה֙ (הושע ב יז). אמנם ישנם בודדים היוצאים מן הכלל הזה, ואלה הם: נֹ֥סְסָה בֽוֹ (ישעיהו נט יט); לְרַ֥אֲוָה בָֽךְ[footnoteRef:8] (יחזקאל כח יז); מָ֢צְאָה בַ֡יִת (תהלים פד ד); רָ֣חֲקָה מֶֽנִּי (איוב כא כז, כב יח). [8:  אמנם בתנ"ך קורן הוא כן מודגש.] 

ב] כאשר הטעמת המילה ביסודה היתה אמורה להיות מלעיל, אלא שבשל המרתו מעבר לעתיד הוא מוטעמת לרוב מלרע, אם היא נסוגה שוב לאחור בגלל התיבה שאחריה, הרי שהיא שבה לנעוריה לשמש כמלעיל רגיל גם לענין אתי מרחיק. כמו: וְיָשַׁ֥בְתָּ בָּֽהּ (דברים כו א); וְיָצַ֣קְתָּ לּ֗וֹ (שמות כה יב); וְזָבַ֥חְתָּ פֶּ֛סַח (דברים טז א).
2. כאשר הטעמת התיבה השניה אינה בהברתה הראשונה, אלא שיש מתג בהברה הראשונה שגם הוא הטעמת־מה. מופיע רק לעתים רחוקות.
ואלו הם: מִֽי־כָמֹ֤כָה בָּֽאֵלִם֙ (שמות טו יא); וְעָשִׂ֤יתָ סִּֽירֹתָיו֙ (שמות כז ג); וְעָשִׂ֨יתָ קְּעָֽרֹתָ֜יו (שמות כה כט); וְיָרֵ֥אתָ מֵּֽאֱלֹהֶ֖יךָ (ויקרא יט יד, לב); עָשִׂ֤יתָ לִּֽירִיחוֹ֙[footnoteRef:9] (יהושע ח ב); אֲשֶׁר־צָפַ֪נְתָּ לִּֽירֵ֫אֶ֥יךָ (תהלים לא כ); נָ֮תַ֤תָּה לִּֽירֵאֶ֣יךָ נֵּ֭ס (תהלים ס ו); וְעָשִׂ֥יתָ מֵּֽרָעָ֖ה[footnoteRef:10] (דברי הימים א' ד י). [9:  בתנ"ך קורן גורס - עָשִׂ֨יתָ֙ לִֽירִיח֣וֹ.]  [10:  בתנ"ך קורן נשמט הדגש. אולם בתנ"ך זה מופיע דגש כזה אצל אָשִׁ֤ירָה לַּֽה֙' (שמות שם א). יש גם את חֲקַרְנ֥וּהָ כֶּֽן־הִ֑יא (איוב ה כז), אלא שבקורן הוא לא במתג. מאידך יש את וַיְשִׂימֶ֤הָ תֵּל־עוֹלָם֙ (יהושע ח כח) שרק בקורן הוא במתג.] 

3. הפעלת דגש אתי מרחיק לעתים רחוקות לאחר תנועות שאינן אמורות להיות חלק ממערכת "אתי מרחיק", כמו חול"ם חירי"ק ושורו"ק.
ואלה הם: ק֤וּמוּ צְּאוּ֙ (בראשית יט יד, שמות יב לא); תַּשְׁבִּ֥יתוּ שְּׂאֹ֖ר (שמות יב טו); ק֣וּמוּ סְּע֗וּ (דברים ב כד); נֻסוּ֩ נֻּ֨דוּ מְאֹ֜ד (ירמיהו מט ל); וַיָּחֵ֣לּוּ מְּעָ֔ט (הושע ח י); וַתְּחַסְּרֵ֣הוּ מְּ֭עַט (תהלים ח ו); קָרָ֣אתִי יָּ֑הּ, יִסְּרַ֣נִּי יָּ֑הּ (שם קיח ה); הָיִ֤יתִי שְּׂחֹק֙ (איכה ג יד)[footnoteRef:11]. גם כאן הספיק לעתים המתג לבד לשם כך, והם: וְנִלְאֵ֥יתִי כַּֽלְכֵ֖ל (ירמיהו כ ט); חֶלְבָּ֥מוֹ סָּֽגְר֑וּ (תהלים יז י). [11:  בתנ"ך ברויאר נוספו עוד מספר דגשים מן המדרג הזה, אשר בקורן לא הודגשו, ואלה הם: ק֥וּמִי שְּׁבִ֖י (ישעיהו נב ב); קָצַ֣פְתִּי מְּעָ֔ט (זכריה א טו); וַאֲנַ֥חְנוּ קַּ֝֗מְנוּ (תהלים כ ט); ה֘וֹדִ֤ינוּ לְּךָ֨ (שם עה ב); אֲשֶׁר־תְּיַסְּרֶ֣נּוּ יָּ֑הּ (שם צד יב); ר֤וֹמּוּ מְּעַ֨ט׀ (איוב כד כד); וְיוֹסִ֥יפוּ לְּ֝ךָ֗ (משלי ט יא); שִׂ֣ימוּ טְּעֵ֔ם (עזרא ד כא). מאידך וַיֹּ֩אמְרוּ֩ לּ֨וֹ הַחֲרֵ֜שׁ (שופטים יח יט), וכן וַיֹּ֩אמְרוּ֩ לּ֨וֹ חֲכָמָ֜יו (אסתר ו יג), מודגשים רק בקורן [יצויין כי 'ויאמרו' אלה הם נסוגים אחור].] 

4. קיומו של דגש בתחילת מילה למרות העדר אפיונים בסיסיים, כמו הטעמת הראשונה מלרע, העדר הטעמה כל־שהיא בראשית הברת השניה אף לא מתג.
כמו: הִנֶּ֣ה נָּֽא־אֲדֹנַ֗י (בראשית יט ב); אֶל־מֹשֶׁ֥ה לֵּאמֹ֖ר (שמות ו י, ועוד ע"ו פעם); כִּֽי־גָאֹ֣ה גָּאָ֔ה, עַם־ז֣וּ גָּאָ֑לְתָּ, יִדְּמ֣וּ כָּאָ֑בֶן, מִ֥י כָּמֹ֖כָה (שמות טו א, יא, יג, טז, כא); אָבִ֣יךָ קָּנֶ֔ךָ (דברים לב ו); עָבִ֣יתָ כָּשִׂ֑יתָ (שם טו); אֲנַסֶּ֤ה נָּֽא־רַק־הַפַּ֨עַם֙[footnoteRef:12] (שופטים ו לט); וְשַׂמְתִּ֤י כַּֽדְכֹד֙[footnoteRef:13] (ישעיהו נד יב); גָּאַ֣לְתָּ בִּזְר֣וֹעַ (תהלים עז טז)[footnoteRef:14]. [12:  בתנ"ך קורן אין בו מתג.]  [13:  לדעת רד"ק (שם); וְנִלְאֵ֥יתִי כַּֽלְכֵ֖ל שהובא לעיל, וכן וְשַׂמְתִּ֤י כַּֽדְכֹד֙, הם בדגש קל, והודגשו כדי להקל על הלשון מאחר וחציים השני רפה. אולם המעיין בדבריו יווכח כי לדעתו כל בג"ד כפ"ת בראש מילה הוא דגש קל בלבד, ורק באותיות האחרות שייך דגש חזק. יעויין שם היטב, ודו"ק. לעומת זאת היו שסברו כי גם אצל אותיות ט"ס שק"ץ נוזלי"ם אין "אתי מרחיק" פועל אלא סוג של דגש קל בלבד, ראה "בנין שלמה" לרבי שלמה זלמן הענא, (בית הדגש, חדר רביעי, חלון א).]  [14:   בתנ"ך ברויאר יש עוד מספר דגשים מן הסוג הזה, אלא שבקורן לא גורסים אותם, ואלו הם: אִמָּֽלְטָ֨ה נָּ֜א (בראשית יט כא); שְׂפָתֶ֣יהָ נָּע֔וֹת (שמואל א' א יג); לְכוּ֩ סֻּ֨רוּ רְד֜וּ (שם טו ו); אֶבְחֲרָ֣ה נָּ֗א (שמואל ב' יז א) - בקורן הן מוקפות, הִרְגִּ֣יעָה לִּילִ֔ית (ישעיהו לד יד); הִשְׁמִ֥יעוּ זְּעָקָ֖ה (ירמיהו מח ד); וְשִׂים־עָלֶ֥יהָ כָּרִ֖ים (יחזקאל ד ב); עָדֶ֣יךָ תֵּאתֶ֑ה (מיכה ד ח); א֤וֹדֶה שִּׁמְךָ֖ (תהלים נד ח); יָבִ֣ינוּ סִּירֹֽתֵכֶ֣ם (שם נח י); אָנָּ֥א יְ֝הוָ֗ה הוֹשִׁ֘יעָ֥ה נָּ֑א אָנָּ֥א יְ֝הוָ֗ה הַצְלִ֘יחָ֥ה נָּֽא (שם קיח כה); בקורן - אָֽנָּ֣א יְ֭הוָה הוֹשִׁ֣יעָה נָּ֑א אָֽנָּ֥א יְ֝הוָ֗ה הַצְלִ֘יחָ֥ה נָֽא; אֵלֶ֣יךָ תִּלְאֶ֑ה (איוב ד ב); בָּנֶ֣יהָ לְּלֹא־לָ֑הּ (איוב לט טז); אַחֲרֶ֣יךָ נָּר֑וּצָה (שיר השירים א ד); בְּתוּלֹתֶ֥יהָ נּוּג֖וֹת (איכה א ד).
ישנם עוד ארבעה חריגים בדניאל, והם: גְדָ֨בְרַיָּ֤א דְּתָֽבְרַיָּא֙, גְדָֽבְרַיָּא֩ דְּתָ֨בְרַיָּ֜א (דניאל ג ב, ג); סַבְּכָ֤א פְּסַנְתֵּרִין֙ (שם ה); וְחָכְמָ֥ה כְּחָכְמַת־אֱלָהִ֖ין (שם ה יא). אולם כנראה הם בדגש קל. כי על 'דְּתָבְרַיָּא' וכן על 'כְּחָכְמַת' כתב רד"ק (שם) - "'דתבריא' אפשר שהוא מהכלל שזכרנו שהם שתי אותיות בג"ד כפ"ת בתחלת התיבה ... קשה היא קריאת הדלת רפה סמוך לתיו רפה, לפיכך הדגישו הדלת. וכן 'כחכמת אלהין' היה דגוש מפני כובד קריאת הכף רפה על החית". כמו כן גם 'פְּסַנְתֵּרִין' מסתבר שהוא בדגש קל עקב ריחוקו בשתי תנועות מן ההטעמה.] 

5. תיבת "לֹּא", שמודגשת לפעמים גם כאשר קודמתה היא בכלל בהברה סגורה או בטעם מפסיק.
מצאנו בזה שני אפיונים. א] וַיֹּאמְר֣וּ לֹּ֔א (בראשית, שמואל א ח); ומשמע כי הוא בא להדגיש את עוצמת אמירת ה"לא". ב] צירוף של "לא לו", כִּ֛י לֹּ֥א ל֖וֹ (בראשית לח ט); מִשְׁכָּנ֥וֹת לֹּא־לֽוֹ[footnoteRef:15] (חבקוק א ו); הַמַּרְבֶּ֣ה לֹּא־ל֔וֹ (חבקוק ב ו); עַל־רִ֥יב לֹּא־לֽוֹ (משלי כו יז). נראה שהדגש בא למנוע בלבול באזני השומע בין "לא" באל"ף לבין "לו" בוי"ו[footnoteRef:16].  [15:  בתנ"ך קורן אינו מודגש.]  [16:  כיון שטיבו של דגש חזק הוא כהכפלת האות כששו"א נח מקבל את הבכורה מביניהן, הרי שאנו למדים מדגש 'אתי מרחיק', ויותר מכך מדגשו של 'לא', שלשון הדובר העברי יכולה עקרונית לסבול שו"א נח בראש מילה, כפי שרגילים היום, אלא שהוא אינו נוח לו, ולכן רובם ככולם נעים בראש מילה, אפילו אם היא איננה ממש בראש חטיבת־הטעמה אחת בהיותה מוקפת עם מילה קודמת. אולם עקרונית אין הדבר מופקע לחלוטין, ולכן לעתים נדירות הוא כן ישתמש בו. 
בכך ניתן להבין את מילת־הקסם "שְׁתַּי" "שְׁתַּיִם", אשר המדקדקים התחבטו בה קשות כיצד יתכן דגש קל אחרי שו"א נע כראוי לתחילת מילה. אולם מסתבר כי היא באמת שו"א נח, כפי שנהוג כיום להגיד. ומתחינתו של שמשון למדנו כי אילו השו"א היה באמת נע הרי שהתי"ו תתרפה מיד, כי כה קרא שמשון אל ה' - וְאִנָּקְמָ֧ה נְקַם־אַחַ֛ת מִשְּׁתֵ֥י עֵינַ֖י מִפְּלִשְׁתִּֽים (שופטים טז כח). וכן מוכח לאידך גיסא ממענה זכריה אל המלאך - מַה־שְׁתֵּ֞י שִׁבֲּלֵ֣י הַזֵּיתִ֗ים (זכריה ד יב), אשר זאת הפעם היחידה בה תיבת "מה" לא הפעילה דגש מדין 'דחיק' בתיבה העוקבת אחריה המוקפת עמה, והוא משום שהצורך בדגש התייתר לאחר נוח השו"א.] 

לא נמצאו "ויאמרו לו" או "לא לו" אחרים שאינם מודגשים. אמנם מוכח איפוא, כי הדגש בו אינו קשור למילה הקודמת לה, ואינו קשור לכלל "אתי מרחיק", שכן הוא בא אחרי מפיק ומפסיק.
הרעיון שעומד מאחרי סוגי "אתי מרחיק" השונים
כאמור מעלה, אין חריגה לרפיון אתי מרחיק למטה מההגדרות המצומצות, ומאידך יש חריגה משמעותית להדגשה מעבר להגדרות המצומצמות. והדבר טעון הסבר מדוע פרצה ההדגשה המוזרה הזאת את גבולות גזרתה.
נראה שניתן להבחין מכך בטיבו וטבעו של הדגש הזה. כל מגיד מישרים ירגיש כי המפגש בין מילה המסתיימת בהברה פתוחה ובטעם משרת אבל עצמאי, לבין חברתה הבאה אחריה שהטעמתה די בראשיתה, מפריע במידה מסוימת לרצף הקריאה שהיה מתבקש במילים המשרתות.
קושי זה מתעצם כאשר המילה הראשונה מוטעמת מלעיל והשניה מוטעמת בהברתה הראשונה. שכן מחד ההטעמה היא מלעיל, מאידך היא נמצאת בסוף מילה שמטבעו מושך קצת יותר את ההברה, ומאידך גיסא כל כולה אינה אלא משרתת, כאשר מתוך שירותו את השניה הוא אמור להטעים מיד בהברה שאחרי המשרת את ההטעמה המלאה הבאה.
קושי זה מטה את לשון הדובר העברי "לסגור" לעתים את ההברה הפתוחה של הראשונה, ולא להשאירה פתוחה תועה בשדה הקריאה. זה מה שעומד בבסיס עיקרון הדגש החזק של "אתי מרחיק" שכחו יפה לסגור את ההברה הפתוחה של המילה הקודמת, ולתחם אותה לקראת מעבר חלק למילה הבאה אחריה[footnoteRef:17]. [17:  עיקרון זה, לפיו תנועה גדולה החורגת בהתארכותה אפילו מתנועה גדולה, ולידי הטעמה מושלמת היא לא באה, יכולה לצרוך סגירת הברה כמו תנועה קטנה, יכול גם להסביר את הדגשים המוזרים והעקביים שבתיבות 'בָּתִּים' 'אָנָּא', אשר למרות שהם תנועה גדולה מצליחים בכל זאת להדגיש חזקות את התי"ו והנו"ן. אולם כאשר נעיין במקרא נבחין את הבי"ת של 'בתים' והאל"ף של 'אנא' סובלות לעתים מין חצי טעם, גם כאשר הם צמודים להטעמה ללא הפסק הברה כמקובל, כמו: הַבָּ֣תִּ֔ים (שמות יב ז, ישעיהו כב י, זכריה יד ב, דברי הימים ב' לד יא); וּבָ֨תִּ֜ים (דברים ו יא); מִבָּ֣תֵּ֔ינוּ (יהושע ט יב); לְבָ֣תִּ֔ים (יחזקאל מה ד); וְֽאֶת־בָּ֨תָּ֜יו (דברי הימים א' כח יא), אָ֣נָּ֡א (בראשית נ יז); אָ֣נָּ֗א (שמות לב יא). היצמדות טעמים אלה מראה שיש מרחק מה מן ההברה הראשונה לשניה, מה שמוביל אותנו למסקנא שקמצים אלה מתארכים מעבר לתנועה גדולה רגילה, אך כיון שלכדי שתי תנועות גדולות מבוססות הוא לא מגיע, לכן נדגשה האות שאחריה כדי לסגור את התנועה, משהו כמו - בָּאָאֳתִּים; אָאָאֳנָּא [במובן של חטף קמץ גדול].] 

אולם הקושי המוחלט מצומצם לשתי נקודות, קמ"ץ וסגו"ל. הקמ"ץ מטבעו, בגלל היותו תנועה קמוצה, אין לו מרחב תמרון מספק כדי לספוג את המורכבות של ההברה הפתוחה בתיבה משרתת המוטעמת מלעיל, ועל כן נזקק להיסגר בדגש. אך כאשר ההטעמה איננה מלעיל גמור, והוא כאשר ההטעמה נסוגה אחרונית, אזי מספיקה תת־הטעמה זו לקמ"ץ, כיון מכל מקום הוא תנועה רחבה וגדולה, ואין הוא נזקק להיסגר בדגש. אמנם כאשר הטעם נסוג אחרונית יותר מהברה פשוטה אחת, כך שלאחר ההטעמה עדיין ישאר יותר מהברה אחת בדמות שו"א נע או תנועה שלימה, הרי ההטעמה די "מלעיל" על מנת שתוכל להפעיל דגש חזק.
מאידך קיים הסגול, אשר מצד היותו במקור תנועה קטנה, מתקשה יותר לתמרן במרחב הזה, ולכן גם אם ההטעמה מלעיל אינו אלא מחמת נסוג אחור הוא כבר נזקק להיסגר באמצעות דגשו של "אתי מרחיק".
אמנם התנועות האחרות, חול"ם שורו"ק חירי"ק, למרות שיש בהן נטיה להיסגר בדגש במורכבויות המדוברות, מכל מקום הן פשוטות יותר ומסוגלות יותר לסבול את המורכבות המדוברת, אך לעתים, בהתאם לענין ולמהירות או האטת הקריאה, או סיבה אחרת, הם מפעילים את מנגנון "אתי מרחיק" שכבר מובנה בהם כדי להיסגר בדגש[footnoteRef:18]. [18:  אמנם בציר"ה לא מצאנו כלל שביכולתו להדגיש מכח "אתי מרחיק", יתכן שתנועת הציר"ה רחבה מספיק כדי שתוכל תנועת המילה להתיישב בצורה נאותה וחלקה. וגם אם לא תיסוג לאחור עדיין ביכולתה להכיל את המורכבות המדוברת, לכן לא נמצא כלל "אתי מרחיק" צרויה.] 

הדגשים החריגים בראשי תיבות בשירת הים
מאחר שעמדנו על כך שדגש "אתי מרחיק" שאפיונה המובהק הכולל הוא לאחר הברה פתוחה בטעם משרת, אם כן הוא הדבר גם אם התיבות השניות נפתחות באותיות בג"ד כפ"ת, ואל נצטרך להוציא מן הכלל רבים שהודגשו קלות שלא כדת[footnoteRef:19]. [19:  חוץ מפעם אחת - סַבְּכָ֤א פְּסַנְתֵּרִין֙ שצוין לעיל, שאין לה שום מסגרת להשתבץ בה.] 

ועל כן נראה שהֶדגשי בג"ד כפ"ת החריגים בשירת הים, כִּֽי־גָאֹ֣ה גָּאָ֔ה; עַם־ז֣וּ גָּאָ֑לְתָּ; יִדְּמ֣וּ כָּאָ֑בֶן; מִ֥י כָּמֹ֖כָה, אין הם דגש קל כלל וכלל, אלא דגש חזק מדין "אתי מרחיק" מורחב[footnoteRef:20]. ויש להם מכנה משותף, והוא שההטעמה בשניה באה מיד אחרי ההברה הראשונה, מה שמראה על סיבה אחת לכולם. [20:  לאפוקי מתיקוני־קוראים "איש מצליח"; "סימנים", שבחרו להשאיר אותם כדגשים קלים.] 

ואל תשיבני מן הטעמים שנתן באורחות חיים[footnoteRef:21] לחלק מדגשים אלה, וזו לשונו - "וכשיקרא השירה יזהר כל אדם שיאמר 'מי כמוך' - הכ"ף דגושה, שאם לא כן נמצא שהוא מחרף, כאומר 'מיכה', ומיכה הוא שגנב השם ועשה העגל, שנאמר 'ועבר בים צרה'[footnoteRef:22]. וכן יקרא 'ידמו כאבן' - הכ"ף דגושה שלא יהיה נראה כאומר 'ידמוך אבן'. וכן 'עם זו גאלת' - הגימ"ל דגושה, שאם תהיה רפויה נראה כאומר לשון 'מגואל' ונמצא מחרף בר מינן"[footnoteRef:23]. אך מי שעיניו פקוחות יראה מיד שאין הוא נותן טעם למה הודגשו במקרא, אלא טעם מדוע על הקורא כיום להיזהר בדגשים אלה במיוחד[footnoteRef:24]. תדע, שהרי לא נתן טעם על 'גאה גאה', למרות שאין עליו עוררין שהשני מודגש. [21:  חלק א', דין מאה ברכות, סי' לב. הובא בבית יוסף ובפוסקים אורח חיים סי' נא.]  [22:  זכריה י יא, סנהדרין קג ע"ב.]  [23:  אמנם בשולחן ערוך הרב ובמשנה ברורה שם הביאו רק משום שכך הוא במסורה.]  [24:  ותמוה מדוע הביא אותו במחנת שי כטעם להדגשה, מאחר וכאמור מדברי אורחות חיים לא מוכח מאומה. אך יתכן כי לסיבת טעמים אלה הפעילו משה ובני ישראל את מנגנון "אתי מרחיק" שכאמור כבר מובנה בצירופי מילים כאלה.] 

מאידך, דברי המדרש[footnoteRef:25] מסייעים לדברינו שדגשים אלה חזקים המה בעליל. שכן הוא טורח לתת טעם לדגש של 'גאה' ושל 'כמכה' השניִּים, וזו לשונו - "'כי גאה גאה', 'גאה' רפה 'גאה' דגש, ואין לו עלילה להדגש אלא דינו להרפה. ולמה נדגש, לומר לך שענותנותו מרובה ושוכן את דכא ושפל רוח, והוא מכה ומדגיש כל גאה ורם, ומשפיל רמים ומפיל גאים, ובמה שפרעה נתגאה על ישראל לאבדם במים בו בדבר גאה הקדוש ברוך הוא עליהם". כלומר, ההדגשה באה כדי לבטא את עָצמת ההתגאות על כל גאה ורם ועל פרעה ומצרים. והוא ביטוי המשתמע בעיקר מדגש חזק מאשר בדגש קל שאינו אלא האות כתיקונה ללא רפיון, כשאר כל האותיות שאינן בג"ד כפ"ת. [25:  שכל טוב, בשלח.] 

וכך כך משתמע מדבריו בענין 'כמכה' המודגש, וזו לשונו - "'כמוכה' הראשון רפה, 'כמוכה' השני נדגש, ואין לו עלילה להדגישו אלא דינו להרפה. ומפני מה נדגש, לומר לך בתחלה היו משבחין בשפה רפה, ולבסוף צועקין מקירות לבם בפה מלא". "צעקה מקירות לבם בפה מלא" אינה אלא בדגש חזק. ולפי זה יתכן שהוא טעם עקיף גם לדגשים האחרים, אולי אף של 'באלים', לפי שזאת הפעם הראשונה בה שרו והודו בני ישראל לה', בהתרגשות עצומה העולה על כל דמיון, תוך אהבה אין קץ והתמסרות מוחלטת לרצונו, כמו "זה א-לי ואנהו", "ה' ימלך לעלם ועד", מצב מרומם זה הביא אותם להדגיש יותר את הניתן להדגיש, ומתוך שירה בקעה מפיהם דגשים חזקים היכן שרק היה ניתן.
